recursal/SuperWikiNEXT-32B huggingface dataset:
**Malaikat Mikail** merupakan malaikat yang menyampaikan rezeki. Dalam Bahasa Inggeris, Malaikat Mikail dikenali sebagai Michael. Malaikat Mikail adalah salah satu di antara pembesar malaikat yang empat yang diciptakan Allah.

Malaikat Mikail Di Dalam Al-Quran
---------------------------------

> "Sesiapa memusuhi Allah (dengan mengingkari segala petunjuk dan perintahNya) dan memusuhi Malaikat-malaikatNya dan Rasul-rasulNya, khasnya malaikat Jibril dan **Mikail**, (maka dia akan diseksa oleh Allah) kerana sesungguhnya Allah adalah musuh bagi orang-orang kafir. "- (Surah Al-Baqarah: 98)

Malaikat Mikail Di Dalam Hadis
------------------------------

> Dari Anas bin Malik RA, ketika Rasulullah SAW Mikraj ke langit baginda ada bertanya pada malaikat Jibrail: "Mengapa aku tidak pernah nampak malaikat Mikail tertawa?" Malaikat Jibrail menjawab: "Malaikat Mikail tidak pernah tertawa semenjak neraka diciptakan" (Hadis Riwayat Imam Ahmad)

Lihat juga
----------

1. Rukun Iman

Rujukan
-------

1. Kerajaan Arab Saudi Kementerian Hal Ehwal Islam, Wakaf, Dakwah dan Nasihat

Nota kaki
---------

1. ↑

| * l
* b
* s
Malaikat di sisi Islam |
| --- |
| Malaikat Jibrail (**ملائكة ﺟﺒﺮﺍﺀﻳﻞ**)  · Malaikat Mikail (**ملائكة ميكائيل**)  · Malaikat Israfil (**ملائكة إسرافيل**)  · Malaikat Izrail (**ملائكة عزرائيل**)  · Malaikat Raqib (**ملائكة رقيب**)  · Malaikat Atid (**ملائكة عتيد**) |
| Malaikat Munkar (**ملائكة منكر**)  · Malaikat Nakir (**ملائكة نكير**)  · Malaikat Ridhwan(**ملائكة رضوان**)  · Malaikat Malik (**ملائكة مالك**)  · *Malaikat Zabaniah (**ملائكة زبانية**)* |
| Sebahagian siri Rukun Iman |
|  |
| --- |
| **Buku / Novel** |
|  |
| Rahsia Kota Baitul Maqdis & Masjidil Aqsa |
| **Siri** |  |
| **Pengarang Asal** | Muhammad Fadhli Ismail |
| **Penterjemah** |  |
| **ISBN** | ISBN 983-046-320-6 |
| **Kod Buku** |  |
| **Saiz** |  |
| **Genre** | Tidak diketahui |
| **Terbitan** | terbitan Darul Nu'man |
| **Negara** | Malaysia |
| **Bahasa** | Bahasa Melayu |
| **Tahun Keluaran** | >=2010 |
| **Bilangan Muka Surat** | 120 m.s. |
| **Harga** | $5.00 (>=2010 ) |

Buku **Rahsia Kota Baitul Maqdis & Masjidil Aqsa** ditulis oleh Muhammad Fadhli Ismail dan diterbitkan sebelum tahun 2010 pada harga RM$5.00. Ia diterbitkan oleh terbitan Darul Nu'man dalam Bahasa Melayu dengan nombor ISBN 983-046-320-6.

Ringkasan
---------

Buku Rahsia Kota Baitul Maqdis & Masjidil Aqsa ini merupakan buku kategori Pendidikan & Tamadun.

Baitul Maqdis sebuah kota purba yang tak ternilai harganya. Kota yang menjadi rebutan makhluk bernama manusia, tanpa mengenal agama mahupun bangsa. Sejarah perjalanannya sentiasa terpalit dengan pelbagai persengketaan dan peperangan silih berganti. Namun apakah yang menyebabkan ianya begitu istimewa? 

Menyingkap sejarah silamnya membuatkan kita terpegun sejenak. Merenung dan memikirkan perjalanannya yang penuh dengan pelbagai liku onak dan duri. Disinilah kiblat pertama umat Islam sebelum Kaabah. Tempat beribadatnya umat Islam di Masjidil Aqsa. 

Masjid kedua di muka bumi Allah ini. Terlalu banyak nyawa yang menjadi taruhan dan korban kerananya. Namun percayalah, setiap titisan darah pejuang yang mengalir ke bumi kerananya pasti mendapat ganjaran dari Allah SWT.

Pautan luar
-----------

* Buku terbitan terbitan Darul Nu'man
***Ramadan Dan Hamdan*** ialah siri drama mini Malaysia 2018 arahan Nazir Jamaludin terbitan Primeworks Studios. Drama ini telah disiarkan bermula 28 Mei hingga 2 Julai 2018 di TV3 melalui Slot Iris.

Sinopsis
--------

Kisah dua sahabat iaitu Ramadan dan Hamdan yang sudah lama tidak balik beraya. Meraka ingin pulang beraya pada tahun ini tetapi tiba-tiba diberhentikan kerja di atas suatu insiden yang berlaku. Kebetulan ada perompak yang lari dikejar polis dan mencampakkan wang tunai sebanyak RM100 ribu. Mereka berdua mula berangan dan tidak mahu memulangkan wang tersebut. Bermulalah perjalanan mereka balik beraya. Di sepanjang perjalanan pulang ke kampung, pelbagai peristiwa yang membawa iktibar mereka dapat daripada penjual lemang, penjual lepat dan penjual kuih raya yang mereka temui di setiap perhentian. Apakah yang terjadi seterusnya?

Pelakon
-------

* Shuk Sahar sebagai Ramadan
* Chef Fikree sebagai Hamdan
* Azlee Jaafar sebagai Tuan Azlee
* Vanida Imran sebagai Penjual Kuih
* Ropie Cecupak sebagai Penjual Ketupat
* Ucop Cecupak sebagai Penjual Lemang
* Adam Shah sebagai Jiman

Rujukan
-------

1. ↑  "Ramadan dan Hamdan (TV3)". MyInfotaip. 28 Mei 2018.
**Merriam-Webster, Inc.**, merupakan syarikat Amerika yang menerbitkan buku-buku rujukan dan terutama dikenali untuk kamus.

Pada tahun 1828, adik-beradik George dan Charles Merriam mengasaskan syarikat itu sebagai **G&C Merriam Co.** di Springfield, Massachusetts. Setelah Noah Webster meninggal dunia pada tahun 1843, syarikat itu membeli hak milik *An American Dictionary of the English Language* gubahan beliau lalu berkesinambungan sebagai *The Merriam-Webster Dictionary* yang wujud sehingga ke hari ini.

Pada tahun 1964, Encyclopædia Britannica, Inc. memperoleh Merriam-Webster, Inc. sebagai anak syarikat. Syarikat itu mengguna pakai namanya pada tahun 1982.

Rujukan
-------

1. ↑  "Merriam-Webster Dictionary". *Encyclopædia Britannica Online*. 2015. Dicapai pada June 24, 2015.
2. ↑  "An American Dictionary of the English Language". *Encyclopædia Britannica Online*. 2015. Dicapai pada June 24, 2015.

Pautan luar
-----------

* Merriam-Webster Online
* G. & C. Merriam Syarikat Koleksi, Amherst College Arkib dan Koleksi Istimewa
**Hemostasis** ialah satu proses untuk mencegah dan menghentikan pendarahan, bermakna untuk menjaga darah dalam saluran darah rosak (yang bertentangan dengan hemostasis ialah pendarahan). Ia merupakan peringkat pertama penyembuhan luka. Ini melibatkan pembekuan, perubahan darah daripada cecair kepada gel. Pembuluh darah yang utuh adalah penting untuk menyederhanakan kecenderungan darah untuk membentuk bekuan. Sel endothelial saluran utuh menghalang pembekuan darah dengan molekul seperti heparin dan trombomodulin dan menghalang pengagregatan platelet dengan nitrik oksida dan prostasiklin. Apabila kecederaan endothelial berlaku, sel endothelial menghentikan rembesan pembekuan dan perencat agregasi dan sebaliknya merembeskan faktor von Willebrand, yang memulakan penyelenggaraan hemostasis selepas kecederaan. Hemostasis mempunyai tiga langkah utama: 1) vasokonstriksi, 2) tersumbat sementara pecah oleh palam platelet, dan 3) pembekuan darah, atau pembentukan bekuan fibrin. Proses ini menutup lubang sehingga tisu dibaiki.

Etimologi dan sebutan
---------------------

Perkataan *hemostasis* (/ˌhiːmoʊˈsteɪsᵻs/, *kadang-kadang* /ˌhiːˈmɒstəsᵻs/) menggunakan bentuk menggabungkan *hemo-* dan *-stasis*, Latin Baharu daripada Greek Purba αἱμο- *haimo-* (sama seperti αἷμα *haîma*), "darah", dan στάσις stásis, "stasis", menghasilkan "tidak bergerak atau menghentikan darah".

Rujukan
-------

1. ↑  Alturi, Pavan (2005). *The Surgical Review: An Integrated Basic and Clinical Science Study Guide*. Philadelphia: Lippincott Williams & Wilkins. m/s. 300.
2. ↑  Zdanowicz, M (2003). *Essentials of pathophysiology for pharmacy*. Florida: CRC Press. m/s. 23.
**Rotan asas** (nama saintifik "Kolthalsia robusta Blume") merupakan sejenis pokok dalam kategori pokok Rotan. 

Pada pertengahan 1980-an kerajaan Malaysia telah menggalakkan penubuhan ladang hutan dan dengan itu ladang rotan telah dibuka di Semenanjung Malaysia, Sabah dan Sarawak oleh pelbagai Jabatan Perhutanan Negeri. Sehingga hari ini, perladangan rotan ini membantu ia daripada pupus dan menggalakkan industri perabut rotan di Malaysia.

Berbeza dengan kebanyakan pokok palma, daun-daun pokok rotan tidak tumbuh berumpun menjadi silara; daun-daunnya mempunyai cangkuk yang panjang supaya memudahkan pokok-pokok rotan untuk memanjat ke silara pokok yang lain yang mempunyai panjang yang luar biasa (sering beberapa ratus kaki).

Rujukan
-------

Pautan luar
-----------

* 10. NON-WOOD FOREST PRODUCE - STATUS AND TRENDS
* ROTAN POKOK HUTAN YANG BERNILAI TINGGI
* Transfer of Technology Models (TOTEMs)
* CANE PROPERTIES OF CULTIVATED ROTAN MANAU UNDER SECOND GROWTH FORESTS: RELATIONS BETWEEN MATURITY AND STRENGTH.
**Dr Mari Bin Amude Alkatiri** (lahir 26 November 1949; umur 73 tahun) ialah Perdana Menteri pertama Timor Leste. Dia meletakkan jawatan pada 26 Jun 2006 berikutan dengan krisis politik di negara berkenaan.

Alkatiri dilahirkan di Dili, Timor Leste dan mempunyai 10 orang adik-beradik. Dia meninggalkan Timor Leste pada tahun 1970 untuk menyambung pelajarannya di Angola.

Sebelum memasuki arena politik, Alkatiri ialah seorang pemantau di Angola dan tinggal dalam buangan di sana dan Mozambique semasa pendudukan Indonesia. Dia juga mempelajari bidang undang-undang di Universiti Eduardo Mondlane, Maputo, Mozambique. Alkatiri pernah menjadi Penasihat Kanan Undang-undang disebuah syarikat swasta di Maputo di antara tahun 1992 sehingga tahun 1998.

Dia adalah berbangsa Arab Yaman dan seorang Muslim.

Pada bulan Mei 2006, kerajaan beliau menghadapi keadaan yang menghampiri Perang Saudara apabila hampir separuh daripada anggota pasukan keselamatan memberontak disamping demonstrasi di ibu negara Timor Leste, Dili. Pada 21 Jun 2006, Presiden Xanana Gusmão meminta supaya Alkatiri supaya meletakkan jawatan atau beliau akan meletak jawatan. Ahli-ahli kanan FRETILIN telah mengadakan perjumpaan pada 25 Jun untuk berbincang masa depan Alkatiri sebagai Perdana Menteri, disamping protes rakyat supaya Alkatiri meletakkan jawatan berbanding Gusmao. Parti bersetuju untuk mengekalkan Alkatiri sebagai Perdana Menteri; Menteri Luar, José Ramos Horta meletakkan jawatan serta-merta selepas keputusan ini diumumkan. Pada hari yang sama Ketua Polis Timor Leste Paulo Martins menggesa supaya Alkatiri ditahan kerana konspirasi untuk membunuh pesaing politiknya.

Alkatiri meletakkan jawatan pada 26 Jun, 2006.

Rujukan
-------

1. ↑  Agence France-Presse (2006). East Timor PM quits. Didapati Jun 26, 2006.
2. ↑
3. ↑  ABC News Online (2006). Perletakkan jawatan Alkatiri akan melemahkan kerajaan. Didapati Jun 25, 2006.
4. ↑  Reuters (2006). East Timor ruling party meets to debate PM's future Diarkibkan 2006-07-05 di Wayback Machine. Retrieved June 25, 2006.
5. ↑  Associated Press (2006). Alkatiri kekal sebagai PM. Didapati Jun 25, 2006.
6. ↑  Murdoch, Lindsay (26 Jun 2006). "PM Timor Leste meletakkan jawatan". The Age. Check date values in: `|date=` (bantuan)

Pautan luar
-----------

|  |  |
| --- | --- |
|  | Wikiberita mempunyai berita berkaitan:
 ***East Timor Prime Minister resigns*** |

* Pejabat Perdana Menteri
* *Melbourne Herald-Sun* "PM Timor Leste meletakkan jawatan" 26 Jun 2006
* Perdana Menteri bercakap 31 Mei 2006

|
|  |
| Didahului oleh**Nicolau dos Reis Lobato** | **Perdana Menteri Timor Leste**2002–2006 | Diikuti oleh:**José Ramos Horta** |
**Mary** yang juga dikenali sebagai **Maria** (1371 - 17 Mei 1395), adalah yang bertakhta Permaisuri Hungary dan Croatia antara 1382 dan 1385, dan sejak 1386 sehingga kematiannya. Beliau merupakan puteri kepada Louis Yang Agung, iaitu Raja Hungary dan Poland, dan isterinya, Elizabeth Bosnia. Perkahwinan Mary dengan Sigismund Luxembourg, putera kedua kepada Maharaja Charles IV dari Kemaharajaan Roman dinasti Luxembourg, sudah ditentukan sebelum hari jadi pertamanya. Satu delegasi oleh wali gereja Poland dan orang-orang kaya mengesahkan haknya untuk menggantikan bapanya di Poland pada 1379.

Mary dimahkotakan sebagai "raja" Hungary pada 17 September 1382, tujuh hari selepas kematian Louis Yang Agung. Ibunya, yang menjadi pemangku raja membebaskan bangsawan Poland dari sumpah taat setia kepada Mary, yang menyokong adik Mary, Hedwig, pada awal 1383. Idea berajakan perempuan kurang disukai di kalangan bangsawan Hungary, majoriti daripada mereka menganggap sepupu jauh Mary, Charles III Naples, sebagai raja yang sah. Bagi mengukuhkan kedudukan Mary, ibu suri mahu dia berkahwin dengan Louis, adik kepada Charles VI Perancis. Pertunangan mereka telah diumumkan pada Mei 1385.

Charles III Naples tiba di Dalmatia pada September 1385. Sigismund Luxemburg menyerang Upper Hungary (kini Slovakia), memaksa ibu suri menyerahkan Mary, untuk dikahwini dengannya pada bulan Oktober. Walau bagaimanapun, mereka tidak mampu menghalang Charles dari memasuki Buda. Selepas Mary melepaskan takhta, Charles ditabalkan menjadi raja pada 31 Disember 1385, tetapi dia telah dibunuh atas hasutan ibu Maria pada Februari 1386. Mary dikembalikan semula, tetapi pembela raja menangkap dia dan ibunya pada 25 Julai. Ratu Elizabeth telah dibunuh pada Januari 1387, tetapi Mary dibebaskan pada 4 Jun 1387. Mary secara rasmi kekal sebagai pemerintah bersama Sigismund, yang sementara itu telah dimahkotakan sebagai raja, tetapi pengaruhnya ke atas kerajaan adalah minimum. Pada 17 Mei 1395, beliau yang mengandung ketika itu meninggal dunia setelah dihempap kuda semasa dalam perjalanan memburu bersendirian. Trauma itu menyebabkan terjadinya proses kelahiran dan dia telah melahirkan seorang anak lelaki pramatang. Akibat kecederaan yang membawa maut; yang jauh dari sebarang bantuan, anaknya juga meninggal dunia.
Mikrograf rangkaian retikulum endoplasma kasar sekitar nukleus sel (bawah sebelah kanan gambar). Bulatan kecil yang gelap dalam gambar merupakan mitokondrion.
**Retikulum endoplasma** (atau **jalinan endoplasma**) ialah sejenis organel dalam sel eukariot yang membentuk rangkaian kantung ditutupi membran atau rongga seakan tiub - sisterna - yang saling berhubung. Membran organel ini berjalinan secara berterusan dengan membran nukleus luaran. Retikulum ini wujud dalam kebanyakan jenis sel eukariot namun ia tiada pada sel darah merah dan spermatozoa. Terdapat dua jenis retikulum endoplasma yang ada dalam sel iaitu jenis kasar dan licin. Permukaan retikulum endoplasma kasar (bersitosol) dipenuhi ribosom yang merupakan tapak sintesis protein. Retikulum endoplasma kasar begitu menonjol terutamanya pada jenis sel tertentu seperti hepatosit. Retikulum jenis licin pula kekurangan ciri ini dan berfungsi dalam penghasilan serta metabolisma lipid, penghasilan hormon steroid dan pendetoksikan; dan ia terdapat banyaknya dalam sel-sel gonad dan hati mamalia.

Struktur
--------

Jalinan endoplasma terdiri daripada satu sistem pundi leper (sisterna) yang dibatasi oleh membran unit tunggal. Membran penggarisan sisterna mungkin berterusan dengan membran nukleus, membran plasma dan jasad Golgi.

Fungsi
------

Jalinan endoplasma bertindak sebagai satu sistem lalu lintas dan pengangkutan di dalam sel. Selain itu, ia berfungsi sebagai pengangkut kepada protein yang disentesis di dalam ribosom. 
Jalinan endoplasma juga berfungsi sebagai tempat sintesis lipid.

Lihat juga
----------

|  |  |
| --- | --- |
|  | Wikimedia Commons mempunyai media berkaitan ***Retikulum endoplasma*** |

Bahagian lain di dalam sel:

* membran plasma
* dinding sel
* nukleus
* ribosom
* mitokondrion
* jasad golgi
* vakuol
* kloroplas
* sitoplasma

Rujukan
-------

1. ↑  "Endoplasmic Reticulum (Rough and Smooth)". Dicapai pada 21 November 2015.

| Organel sel |
| --- |
| Akrosom | Dinding sel | Membran sel | Kloroplas | Silium/Flagelum | Sentrosom | Sitoplasma | Retikulum endoplasma | Jasad / perkakas Golgi | Lisosom | Melanosom Mitokondrion | Miofibril | Nukleus | Parentesom | Peroksisom | Plastid | Ribosom | Vakuol | Vesikel |
**Aral Karakum** ( Bahasa Kazakhstan: Арал қарақұмыcode: kk is deprecated .; Rusia: Приара́льские Караку́мы) adalah padang pasir di Kazakhstan, terletak di timur laut Laut Aral. Ia bersempadan dengan sungai Syr Darya di selatan. Gurun ini meliputi kawasan seluas 40,000 km2 (15,000 bt2). 

Lanskap di rantau ini agak rata, dengan ketinggian yang berbeza dari 55 hingga 118 meter (180 hingga 387 ka). Gumuk boleh mencapai ketinggian kira-kira 25 meter. Kawasan ini sangat kering, dan tebing sungai yang kering biasanya hanya membawa air semasa musim bunga, ketika salji musim sejuk mencair. Kerpasan tahunan ialah sekitar 120 mm (4.7 in). 

Musim sejuk berlangsung dari pertengahan bulan November hingga pertengahan bulan Mac, dengan pelbagai penutup awan dan kabus yang kerap. Purata suhu semasa waktu siang ialah −5–10 °C (23–50 °F), dan pada waktu malam sekitar −25 °C (−13 °F). Suhu terendah yang direkodkan ialah −42 °C (−44 °F). Bagaimanapun, pada bila-bila masa semasa musim sejuk, cuaca ringan turut boleh juga terbentuk. Kerpasan jatuh kebanyakannya pada musim sejuk seperti salji. Litupan salji biasanya sekitar 15 cm (5.9 in). tebal, tetapi boleh mencapai 30 cm (12 in). 

Musim panas berlangsung dari Mei hingga pertengahan September. Suhu siang hari biasanya berkisar 30–35 °C (86–95 °F), tetapi suhu sehingga 43 °C (109 °F) pernah direkodkan. Pada waktu malam suhu jatuh ke 15–18 °C (59–64 °F). Semasa musim panas terdapat angin kering dan ribut debu. 

Aral Karakum mempunyai beberapa tumbuh-tumbuhan, terutamanya rumput, dan ia digunakan untuk merumput kambing bebiri.
***Heroine Tarumono! Kiraware Heroine to Naisho no Oshigoto*** (ヒロインたるもの！～嫌われヒロインと内緒のお仕事～, "To Become a Real Heroine! The Unpopular Girl and the Secret Job") merupakan siri TV anime yang diterbitkan oleh Lay-duce. Ia berdasarkan sebuah lagu dengan judul yang sama oleh HoneyWorks. Ia dijadualkan untuk tayangan pada April 2022.

Watak
-----

Hiyori Suzumi (涼海 ひより, *Suzumi Hiyori*)
Disuarakan oleh: Inori Minase
Yūjirō Someya (染谷 勇次郎, *Someya Yūjirō*)
Disuarakan oleh: Koki Uchiyama
Aizō Shibasaki (柴崎 愛蔵, *Shibasaki Aizō*)
Disuarakan oleh: Nobunaga Shimazaki
Juri Hattori (服部 樹里, *Hattori Juri*)
Disuarakan oleh: Ayane Sakura
Chizuru Nakamura (中村 千鶴, *Nakamura Chizuru*)
Disuarakan oleh: Saori Hayami
Nagisa Shiranami (白波 渚, *Shiranami Nagisa*)
Disuarakan oleh: Junya Enoki
Hina Setoguchi (瀬戸口 雛, *Setoguchi Hina*)
Disuarakan oleh: Momo Asakura
Kotarō Enomoto (榎本 虎太朗, *Enomoto Kotarō*)
Disuarakan oleh: Natsuki Hanae
Ken Shibasaki (柴崎 健, *Shibasaki Ken*)
Disuarakan oleh: Takuya Eguchi
Arisa Takamizawa (高見沢 アリサ, *Takamizawa Arisa*)
Disuarakan oleh: Nao Tōyama
Kōdai Yamamoto (山本 幸大, *Yamamoto Kōdai*)
Disuarakan oleh: Yoshitsugu Matsuoka
Sena Narumi (成海 聖奈, *Narumi Sena*)
Disuarakan oleh: Sora Amamiya
Mona Narumi (成海 萌奈, *Narumi Mona*)
Disuarakan oleh: Shiina Natsukawa

Pengeluaran dan pelepasan
-------------------------

Projek anime ini telah diumumkan pada 28 Ogos 2021. Ia diterbitkan oleh Lay-duce dan diarahkan oleh Noriko Hashimoto, dengan Yoshimi Narita menyelia skrip siri ini, Kaori Ishii mereka bentuk watak dan berkhidmat sebagai ketua pengarah animasi, dan Moe Hyūga mengarang muzik. Siri ini akan ditayangkan pada 7 April 2022 di Tokyo MX, BS Fuji, MBS dan AT-X.   Lagu tema pembukaan ialah "Julietta" oleh kumpulan dalam cerita LIP×LIP, manakala lagu tema penamat ialah "Tokyo Sunny Party" oleh Inori Minase, Ayane Sakura, dan Saori Hayami .

Rujukan
-------

1. 1 2 3 4 5 6  Loo, Egan (August 28, 2021). "HoneyWorks' 'Heroine Tarumono!' Song Inspires TV Anime Next April". *Anime News Network*. Dicapai pada August 28, 2021.
2. 1 2 3 4 5 6 7  Loo, Egan (December 27, 2021). "HoneyWorks' Heroine Tarumono! TV Anime's Video Unveils More Cast, Opening Song". *Anime News Network*. Dicapai pada December 27, 2021.
3. 1 2  Mateo, Alex (February 3, 2022). "HoneyWorks' Heroine Tarumono! TV Anime Promo Video Reveals 2 Cast Members". *Anime News Network*. Dicapai pada February 3, 2022.
4. ↑  LIP×LIPのマネージャー描く「ヒロインたるもの！」に榎木淳弥ら、KVと新PV公開. *Natalie* (dalam bahasa Jepun). Natasha, Inc. December 27, 2021. Dicapai pada December 27, 2021.
5. ↑  Loo, Egan (March 3, 2022). "HoneyWorks' Heroine Tarumono! TV Anime Unveils Ending Song, April 7 Debut in 2nd Video". *Anime News Network*. Dicapai pada March 3, 2022.

Pautan luar
-----------

* Tapak web rasmi (dalam bahasa Jepun)
* *Heroine Tarumono!* (anime) di Ensiklopedia Anime News Network
Bukit Pasir 7, bukit pasir tertinggi di dunia (±. 383 m.), di Gurun Namib, Namibia.
Bukit pasir di Gurun Namib. Perhatikan bagaimana puncak bukit pasir bersatu dalam arah barat laut-tenggara. Puncaknya membentuk garis potongan ke angin formatif. Puncak bukit pasir itu berlaku sebagai penghambat, dan penghambat menyebabkan angin terserong secara ketara ke kanan, di hemisfera selatan, wujudnya reorientasi pada angin selatan seperti angin barat daya.
**Gurun Namib** adalah sebuah gurun di Namibia yang merupakan sebahagian dari Taman Negara Namib-Naukluft, salah satu taman negara yang terbesar di Afrika. Nama "Namib" berasal dari bahasa Nama. Gurun ini meliputi wilayah sekitar 50,000 km², merentangi 1,600 km (1,000 batu) sepanjang pesisir Lautan Atlantik di Namibia, yang mendapatkan namanya dari gurun ini. Luas barat-timurnya adalah dari 50-160 km (30 hingga 100 batu). Gurun Namib juga mencapai sebelah barat daya Angola.

Daerah ini dianggap sebagai gurun tertua di dunia dan telah mengalami keadaan tandus atau separa tandus sekurang-kurangnya selama 80 juta tahun. Keadaan tandusnya disebabkan oleh turunnya air kering yang disejukkan oleh arus Benguela sepanjang pantai. Kurang dari 10 mm (0.4 inci) hujan turun di gurun ini setiap tahun sehingga hampir tandus. 

Sejumlah spesies tanaman dan tumbuhan unik ditemukan di sini. Salah satunya adalah *Welwitschia mirabilis*, tanaman seperti semak belukar. *Welwitschia* terkenal kerana kemampuannya bertahan hidup dalam keadaan yang amat kering di Namib, terkadang mendapat embun dari pesisir.

Walaupun gurun ini tak berpenghuni dan tak terjangkau, ada penempatan di Sesriem, dekat Sossusvlei yang terkenal dan sekelompok besar bukit pasir, yang dengan tinggi 340 meter merupakan bukit pasir tertinggi di dunia. Kerumitan dan pola bukit pasir dalam lautan bukit pasir telah menarik perhatian para geologi selama puluhan tahun; namun tak dapat difahami dengan baik. 

Interaksi antara udara berisi air dari laut angin selatan, dan udara yang kering dari gurun menyebabkan banyaknya kabus dan aliran kuat, menyebabkan para pelayar mudah tersesat dengan ancaman Skeleton Coast di utara, terkenal sebagai tempat bangkai kapal. Beberapa bahagian daripadanya boleh ditemui sekitar 50 meter di daratan, kerana gurun ini bergerak perlahan ke barat menuju laut.

Gurun Namib adalah tempat penting bagi perlombongan tungsten, garam dan berlian.

Perhubungan melalui pesawat kecil dari Windhoek (ibu negara Namibia, sekitar 480 km dari timur pusat gurun), Swakopmund dan Walvis Bay di utara gurun, atau melalui darat di jalan berbatu.

Rujukan
-------

* *National Geographic*, January 1992, hal. 54-85.
* "Dune Patterns, Namib Desert, Namibia". NASA Earth Observatory. Diarkibkan daripada yang asal pada 2006-09-30. Dicapai pada 5 Mei. Unknown parameter `|accessyear=` ignored (`|access-date=` suggested) (bantuan); Check date values in: `|accessdate=` (bantuan)
* Galeri foto Taman Namib Naukluft
* Galeri foto Gurun Namib Diarkibkan 2007-03-26 di Wayback Machine

| Kawalan kewibawaan Sunting ini di Wikidata |
| --- |
| Umum | 
* VIAF
	+ 1
* WorldCat (melalui VIAF)

 |
| Perpustakaan negara | 
* Israel
* Amerika Syarikat
* Latvia

 |
**Prof. Salleh Buang** merupakan kolumnis dalam beberapa akhbar berbahasa Melayu di Malaysia.

Kerjaya
-------

Pada 17/1/2016, beliau dianugerahi Darjah Dato' Paduka Mahkota Kedah (DPMK) yang membawa Gelaran Dato'. 

Beliau pernah menjadi pensyarah sambilan di Fakulti Undang-Undang Universiti Malaya untuk mengambil tempat Datuk Nik Rashid yang bercuti melanjutkan pelajarannya di peringkat sarjana di luar negara. Kemudian beliau dipinjamkan ke Jabatan Peguam Negara (1970-1975). Beliau enggan mengajar di Universiti Malaya lagi kerana berlaku demonstrasi besar-besaran di kampus Shah Alam pada 1974.

Pada 1980-an Salleh Buang bertugas di UIAMsebagai pensyarah undang-undang selama 5 tahun.Seterusnya sebagai pensyarah sambilan di Jabatan Syariah UKM untuk beberapa tahun sehinggalah berhijrah ke Kedah.

hasil tulisan
-------------

* Malaysian legal history: cases and materials (1993)
* Securities Commission Act 1992, with introductory notes (1993)
* Malaysian national land code (amendment) act: 1992 (Act A832) (1993)
* Smart growth (2008)
* Malaysian law on housing development (2008)

Rujukan
-------

1. ↑  Apa khabar orang UM?
Northeast Megalopolis, Taiheiyō Belt
'Megalopolis **A*(kadang-kadang disebut***megapolis **atau** *megaregion ') biasanya ditakrifkan sebagai rantai kawasan metropolitan sekitar yang berdekatan. Istilah ini digunakan oleh Lewis Mumford pada tahun 1938 bukunya,*Kota Budaya*, yang menggambarkannya sebagai tahap pertama dalam overdevelopment bandar dan penurunan sosial. Kemudian, itu digunakan oleh Jean Gottmann pada tahun 1957, untuk menggambarkan daerah metropolitan besar di sepanjang Pantai Timur Amerika Syarikat timur daerah pesisir dari US membentang dari Boston , Massachusetts melalui New York, Philadelphia, Pennsylvania, Baltimore, Maryland dan berakhir di Washington, DC.*

Definisi
--------

'Megalopolis' *A*, juga dikenali sebagai Megaregions**Amerika Syarikat**, megaregion adalah rangkaian berkerumun bandar dengan penduduk sekitar 10 juta atau lebih. Modal untuk New [[Megalopolis] majalah *Time*, November 4, 1966 .. Dicapai pada tarikh 19 Julai 2010, sebuah organisasi yang ditaja oleh Yayasan Rockefeller. Dan Ford Foundation s, senarai 11 megaregions di Amerika Syarikat dan Kanada.

Lembaga Metropolitan di Virginia Tech ,kemudian 2007 artikel oleh Lang dan Nelson menggunakan daerah Megapolitan 20 dikelompokkan menjadi 10 megaregions. Konsep ini didasarkan pada model Megalopolis asli. 

Saling Modern tanah koridor pengangkutan, seperti kereta api dan jalan raya, sering membantu dalam pembangunan megalopolises. Menggunakan lorong-lorong komuter untuk perjalanan di seluruh Megalopolis ini informal disebut*megaloping*.. Istilah ini dicipta oleh Davide Gadren dan Stefan Berteau.
Untuk materialisme daripada segi harta dan kekayaan, sila lihat materialisme ekonomi.  Untuk jenis-jenis materialisme lain, sila lihat Materialisme (nyahkekaburan).
Fahaman **materialisme** ialah sejenis fahaman falsafah yang mendakwa bahawa satu-satunya perkara yang benar ialah bahan berjirim, yakni segala fenomena yang berlaku adalah bersifat jirim atau ialah kesan daripada perkara berjirim dan nyata. Sebagai contoh, kesedaran dan pemikiran manusia hanya berpunca daripada proses biokimia dan sistem saraf manusia dalam fahaman ini, dan ketiadaan perkara ini memustahilkan kemahiran berfikir.

Konsep ini bertentangan dengan konsep idealisme serta pluralisme dan dualisme. Selain itu, fahaman ini berkait dengan fizikalisme, yakni pandangan bahawa segala yang wujud hanyalah bersifat fizikal, tetapi ada yang beranggap bahawa materialisme dan fizikalisme hanyalah dua perkataan bagi konsep yang sama.

Lihat juga
----------

* Materialisme ekonomi

Rujukan
-------

1. ↑  Lorens Bagus. 2000. *Kamus Filsafat*. Jakarta: PT. Gramedia Pustaka Utama. Hlm. 593-600
2. ↑  N. Drijarkara. 1966. *Pertjikan Filsafat*. Jakarta: PT Pembangunan Djakarta. Hal. 57-59.

Pautan luar
-----------

* Kategori berkenaan Materialisme di Wikimedia Commons
* Takrifan kamus *materialisme* di Wikikamus

|  |  |
| --- | --- |
| Ikon tunas | Rencana berkaitan falsafah ini ialah rencana tunas. Anda boleh membantu Wikipedia dengan mengembangkannya. |

* l
* b
* s

|  |  |
| --- | --- |
| Kawalan kewibawaan: Perpustakaan negara Sunting ini di Wikidata | 
* Perancis (data)
* Ukraine
* Jerman
* Israel
* Amerika Syarikat
* Latvia
* Jepun
* Republik Czech

 |
***Sampai Syurga*** ialah single keempat yang dirakam untuk album *Aku.Muzik.Kamu* nyanyian Faizal Tahir. Lagu ini digubah oleh Audi Mok, Ahmad Izham Omar dan Faizal. Dalam album berkenaan terdapat dua versi lagu ini, iaitu versi asli (runut ke-7) dan versi orkestra (runut ke-10).

Lagu ini dipertandingkan dalam Kategori Balada Anugerah Juara Lagu ke 23, yang mana lagu ini membawa tuah kepada Faizal sekaligus menjulang tiga anugerah pada malam itu; *Persembahan Terbaik*, *Vokal Terbaik*, dan juga *Juara Kategori Balada*.

Video muzik
-----------

Bagi video muzik *Sampai Syurga* arahan Douglas Khoo, Faizal bersetuju untuk melakukan 60% penggambarannya di dalam air di Pusat Akuatik Selangor, Shah Alam. Beliau akan membintangi video tersebut bersama Katrina, seorang pelatih dari Sekolah Sukan Bukit Jalil dan diiringi beberapa orang sukarelawan untuk dijadikan kumpulan koir. Ketika penggambaran sekitar waktu subuh 12 Mei 2008, gara-gara tidak menerima latihan mencukupi, Faizal hampir lemas ketika menjalani penggambaran bawah air, menyebabkan penggambaran ditangguhkan selama dua jam; namun penggambaran ini berjaya disiapkan pada 8 pagi tanpa sebarang insiden lain.

Faizal menerangkan simbolik di sebalik video ini, "Babak di dalam air ini menceritakan pergelutan seseorang ketika perjalanan menuju ke alam baru. Bagi saya, apa yang cuba digambarkan ini cukup menarik kerana ia membabitkan banyak kesan khas." Antara penggunaan kesan khas dalam video ini termasuklah babak bermain piano dalam air yang sebenarnya dirakam dalam studio lalu digabungkan dengan latar dalam air dengan menggunakan komputer.

Video muzik *Sampai Syurga* disiarkan di TV buat julung kalinya melalui saluran 8TV pada 16 Jun 2008, pukul 9.30 malam.

Kedudukan carta
---------------

* Muzik Muzik (TV3): #1 (17 Julai 2008)

Rujukan
-------

1. 1 2  Zul Husni Abdul Hamid (2008-05-22). "Hampir lemas rakam klip video". Berita Harian (Rockensteiners: Faizal Tahir's Official Fan Club). Dicapai pada 2008-06-17.
2. 1 2  Zanariah Abd Mutalib (2008-05-14). "Faizal hampir lemas untuk 'Sampai Syurga'". mSTAR. Diarkibkan daripada yang asal pada 2008-05-17. Dicapai pada 2008-06-17.
3. ↑  "Muzik muzik: Vote for Faizal Tahir, Ayu and Shila". Monkey Bone Records. 2008-07-18. Dicapai pada 2008-07-18.
Bekalan dan permintaan disusun dalam rantaian konseptual.
Dalam perdagangan, **rantaian bekalan** ialah sistem dalam organisasi, orang, aktiviti, maklumat dan sumber yang terlibat dalam membekalkan produk atau perkhidmatan kepada pengguna. Aktiviti rantaian bekalan melibatkan transformasi sumber asli, bahan mentah dan komponen kepada produk siap dan menyampaikannya kepada pelanggan akhir. Dalam sistem rantaian bekalan yang canggih, produk terpakai boleh memasuki semula rantaian bekalan pada mana-mana titik di mana nilai sisa boleh dikitar semula. Rantaian bekalan menghubungkan rantaian nilai. Pembekal dalam rantaian bekalan sering disenaraikan mengikut "peringkat", pembekal peringkat pertama ialah mereka yang membekalkan terus kepada perniagaan pelanggan, peringkat kedua menjadi pembekal kepada peringkat pertama, dsb.

Rujukan
-------

1. ↑  Kozlenkova, Irina (2015). "The Role of Marketing Channels in Supply Chain Management". *Journal of Retailing*. **91** (4): 586–609. doi:10.1016/j.jretai.2015.03.003. Dicapai pada 28 September 2016.
2. ↑  Nagurney, Anna (2006). *Supply Chain Network Economics: Dynamics of Prices, Flows, and Profits*. Cheltenham, UK: Edward Elgar. ISBN 978-1-84542-916-4.
3. ↑  SCM Portal, Supplier Tiering, Procurement Glossary supplied by CIPS, accessed 11 July 2021

Pautan luar
-----------

|  |  |
| --- | --- |
|  | Cari ***supply chain*** dalam Wikikamus bahasa Melayu, kamus bebas. |

|  |  |
| --- | --- |
|  | Wikimedia Commons mempunyai media berkaitan ***Rantaian bekalan*** |

* Supply Chain and Logistics Terms and Glossary
* Logistics Glossary By Inbound Logistics
Rencana ini ialah mengenai novel 2018.  Untuk siri drama televisyen adaptasi novel ini, sila lihat Rindu Yang Terlarang.

***Rindu Yang Terlarang*** ialah novel 2018 oleh penulis novel Malaysia, Umie Nadzimah terbitan Karya Seni. Novel ini telah diadaptasikan sebagai sebuah siri drama bertajuk sama pada 2019 oleh Astro Ria.

Sinopsis
--------

Cinta sembunyi-sembunyi mereka tersimpul sejak di bangku sekolah. Tidak mahu terus hanyut dengan rasa cinta, Faith dan Ainnura mahu menghalalkan hubungan walaupun usia mereka masih muda.

"Jangan panggil kami mama dan ayah, kalau ada niat nak kahwin dengan keturunan lahanat tu!" – Puan Rohana. Benci dan dendam dua keluarga menghalang penyatuan cinta Faith dan Ainnura. Jangankan hendak berbesan, selisih jalan pun mereka tidak sudi. Masing-masing isytiharkan permusuhan tujuh keturunan.

"Kita tetap akan nikah, Ain!" – Faith. "Tapi… Macam mana?" – Ainnura. Atas dasar simpati, percaya dan inginkan cucunya bahagia, tok wan Ainnura akhirnya menikahkan mereka secara rahsia. Yeah… Nikmat berumah tangga bagaikan syurga dunia. Sayang sekali hanya seketika cuma. Bila rahsia terbongkar, Faith diberi kata dua, cerai atau nyawa. Dua-duanya nanar… Perpisahan tanpa rela membuatkan mereka hidup tanpa jiwa. Setiap hari Ainnura menunggu Faith kembali seperti yang telah dijanji, namun harapan hanya tinggal harapan. Beberapa tahun berlalu, walaupun sangat berjaya dalam kerjaya, perasaan Faith tetap kosong dan beku. Tiba-tiba dia rasa bernyawa semula apabila bertemu kembali Ainnura. Sedangkan hati Ainnura telah menjadi keras dan trauma dengan tragedi lalu. Maka bermulalah misi si duda memikat sijandanya…

"Orang rindu Ain sangat…" – Faith. "Rindu kita… Rindu terlarang!" – Ainnura. Bersatu semula, sedangkan keluarga mereka masih bermusuhan, bukanlah satu rancangan yang bijak untuk mencari bahagia. Ainnura menolak, tidak mahu mengulang kisah lama. Sementelah, Reza Dato Rashid sanggup menerima Ainnura seadanya dia. Faith tak berputus asa, malah menggunakan Fawwaz untuk meraih semula cinta Ainnura. Bagaimanakah akhirnya nasib cinta suci mereka? Siapakah Fawwaz? Apakah yang dilalui Ainnura semasa kehilangan Faith? Mampukah cinta agung mereka meleraikan ego dan dendam kesumat keluarga masing-masing? Bagaimana keluarga bahagia Dato Rashid boleh terjerumus ke dalam kancah pergelutan.

Adaptasi drama
--------------

*Rindu Yang Terlarang* telah diadaptasikan sebagai sebuah siri drama bertajuk sama yang memulakan tayangan perdana di Slot DramaVaganza Astro Ria bermula 26 November 2019, dibintangi oleh Fikry Ibrahim dan Zahirah MacWilson.

Rujukan
-------

1. ↑  Rindu Yang Terlarang by Umie Nadzimah Goodreads. Dicapai pada 18 Mac 2020.
2. ↑  Drama Rindu Yang Terlarang (Astro Ria) My Infotaip (25 November 2019). Dicapai pada 18 Mac 2020.

Pautan luar
-----------

* *Rindu Yang Terlarang* di Wattpad
Monumen bagi kapal yang ditenggelamkan oleh Amandus Adamson di Sevastopol. Armada Laut Hitam Rusia telah dilubangtenggelamkan sebelum Pengepungan Sevastopol semasa Perang Crimea.
**Melubangtenggelam** adalah perbuatan sengaja menenggelamkan sesebuah kapal dengan membiarkan air masuk kedalam badan kapal.
Ini boleh dicapai dalam beberapa cara—kunci paip laut atau hac boleh dibuka kepada air laut, atau lubang mungkin dirobek kedalam badan kapal dengan kekerasan atau dengan bahan letupan. Melubangtenggelam mungkin dilakukan untuk melupuskan sesebuah kapal yang ditinggalkan, berusia, atau ditawan; untuk mengelak kapal tersebut daripada menjadi bahaya navigasi; sebagai satu tindakan memusnahkan diri untuk mengelak kapal itu daripada ditawan oleh pihak musuh (atau, dalam kes kapal terlibat dalam aktiviti haram, oleh pihak berkuasa); sebagai kapal blok untuk menyekat pergerakan melalui selat atau didalam pelabuhan; untuk menyediakan terumbu karang buatan bagi penyelam dan kehidupan laut; atau untuk mengubah aliran sungai.

Nota
----

Bibliografi
-----------

* George, S. C. (1981). *Jutland to Junkyard*. Edinburgh: Paul Harris Publishing. ISBN 9780862280291.

| * l
* b
* s
Kitaran hayat kapal Tentera Laut |
| --- |
| Hayat perkhidmatan | 
* Penamaan dan pelancaran kapal
* Pentauliahan kapal

 |
| Selepas pelucutan tauliah | 
* Armada simpanan
* Peleraian kapal
* Hulk
* Program Kitar Semula Kapal-Kapal Selam
* Retrofitting
* Melubangtenggelam atau Kapal sasaran
* Kapal muzium

 |
**Kampung Rinching Tengah** terletak di mukim Semenyih, Selangor Darul Ehsan. Dari Kuala Semenyih menuju ke Seremban , Kampung Rinching Tengah terletak di sebelah kanan jalan raya lama. 

Kampung ini terletak ini terletak di tepi Sungai Rinching. Sungai Rinching mengalir ke Sungai Semenyih. Sungai Semenyih mengalir ke Sungai Langat. Sungai Langat terus ke Selat Melaka di sebelah Barat Negeri Selangor.

Di hulu Sungai Rinching ialah Kampung Rinching Hulu. Di hilir pula ialah Kampung Rinching Hilir.

Kampung ini diteroka pada tahun 1912 oleh orang Rawa , Minangkabau dari Sumatera dan Jawa. 

Pada peringkat awal ekonomi mereka ialah menoreh getah dan mengusahakan dusun durian, langsat dan manggis. 

Mengikut bancian, daripada 345 ekar kawasan keseluruhan kampung, 30 ekar tanah adalah kawasan penempatan penduduk kampung, 280 ekar tanah adalah Kebun Getah Penduduk. 25 ekar tanah adalah dusun buahan penduduk manakala 10 ekar tanah lagi terdiri daripada kawasan tanah terbiar.

Kemudahan awam
--------------

Setelah 89 tahun Kampung Rinching Tengah ini diterokai, kini Kampung Rinching Tengah menuju era pembangunan. Apabila Malaysia mencapai kemerdekaan pada tahun 1957, penduduk Kampung Rinching Tengah juga turut mengecapi nikmat kemerdekaan di mana perpaduan kaum dapat dicapai setelah dibelenggu penjajah, Kini, tahun demi tahun penduduk Kampung Rinching Tengah menikmati kemudahan awam dan infrastruktur seperti :-

* 1 Sekolah Rendah Kebangsaan 1960
* 2 Bekalan air paip ke rumah-rumah 1970
* 3 Klinik Desa 1974
* 4 Balairaya (Lama) 1974
* 5 Jalan berturap 1975
* 6 Bekalan elektrik ke rumah 1975
* 7 Padang bola 1984
* 8 Taman permainan 1984
* 9 Kedai pembangunan Luar Bandar( 2 unit) 1985
* 10 Bekalan telefon ke rumah 1986
* 11 Surau baru 1990
* 12 Penambahan peralatan taman permainan 1992
* 13 Kedai belia 1999
* 14 Balairaya ( baru ) 1999
* 15 Bangunan tambahan Sekolah Kebangsaan 1999
* 16 Sekolah Agama Rinching Tengah 1999
* 17 Surau Sekolah Agama 2001
Mohammad Idris memegang jawatan Datuk Bandar Depok dalam dua masa tempoh
Dr. K. H. **Mohammad Idris Abdul Shomad**, Lc. MA. (lahir di Jakarta, 25 Julai 1961; umur 61 tahun) ialah ulama dan politikus Indonesia yang menjawat Datuk Bandar Depok ke-3 sejak 17 Februari 2016 sehingga 17 Februari 2021 dengan timbalannya Pradi Supriatna. Di tempoh kedua, beliau terpilih sebagai datuk bandar dan dilantik pada 26 Februari 2021 dengan timbalannya Imam Budi Hartono. Sebelum ini, beliau menjawat sebagai Timbalan Datuk Bandar Depok sejak 26 Januari 2011 sehingga 26 Januari 2016 bersama datuk bandar Nur Mahmudi Ismail. Ia merupakan ahli politik daripada Parti Keadilan Sejahtera.

Rujukan
-------

1. ↑  Penetapan Mohammad Idris Sebagai Wali kota Depok Diarkibkan 2016-07-30 di Wayback Machine kpud-depokkota.go.id
2. ↑  Rizki Amelia, Vini (3 Mac 2021). Baskhara, Panji (penyunting). "Mohammad Idris dan Imam Budi Hartono Resmi Memimpin Kota Depok: Kami akan Tunaikan Sebaik-baiknya". *Warta Kota*.

|  |  |
| --- | --- |
| Ikon tunas | Rencana berkenaan biografi ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Rinait** atau **inaait** ialah puisi mantera lisan Kadazandusun yang diungkapkan semasa bobolian (bomoh) menjalankan upacara adat seperti untuk menyembuhkan penyakit, menenteramkan alam selepas bencana dan semasa upacara Tadau Kaamatan. Ritual ini dilaksanakan selama beberapa hari pada waktu siang dan malam untuk menjalankan upacara yang lain dengan pertolongan pembantu bobolian. Kebanyakan bobolian berkeupayaan berhubung dengan makhluk ghaib dan gaya bahasa yang digunakan dalam rinait adalah klasik dan kebanyakan perkataannya tidak difahami oleh penutur bahasa Kadazandusun yang biasa. Pelaksana rinait dalam masyarakat Kadazandusun terdiri daripada tiga golongan iaitu bobolian, pembantunya dan orang awam. Pembantu bobolian akan menghafal lebih kurang 180 jenis rinait yang diajar oleh bobolian mereka sebelum menjadi bobolian sepenuhnya. Orang awam juga boleh melafazkan rinait namun ia lebih mudah, pendek dan senang difahami.

Rinait ialah ajaran daripada roh yang turun dari syurga (Hibabou) dan dipelajari oleh seorang wanita yang menghadapi roh tersebut. Rinait yang terpanjang dan terpenting adalah yang digunakan dalam upacara padi dengan semangat padi Bambarayon.

Lihat juga
----------

* Momolianisme
* Bobolian

Rujukan
-------

1. ↑  Sintian, Minah (Januari 2012). "Mantera atau Rinait Kadazandusun: Tinjauan Dalam Aspek Pengamal dan Fungsinya Dalam Kehidupan". *Simposium Bahasa dan Budaya Iban dan Falklor Borneo/Kalimantan*. .
2. ↑  Luping, Herman. "Looking at origins of the Bobohizan" [Melihat asal usul Bobohizan]. *Daily Express (Malaysia)* (dalam bahasa Inggeris). Diarkibkan daripada yang asal pada 2020-05-30. Dicapai pada 30 Mei 2020.
3. ↑  A. Hamid, Rahimah (2014). *Merekayasa Kearifan Tempatan Melalui Bahasa*. Pulau Pinang: Universiti Sains Malaysia. ISBN 978-983-861-632-4. Diarkibkan daripada yang asal pada 2020-05-30. Dicapai pada 2020-05-30.
Bungkusan gula kapas yang dijual
**Gula kapas**, **alusmitai** atau **halwa rambut** adalah sejenis manisan pelbagai warna yang diperbuat daripada gula cair yang diempar berpintal membentuk suatu pepejal halus dengan tekstur lembut seumpama kapas. Ia lazim dijual di banyak acara keramaian (misalnya karnival atau pasar malam) sama ada berbatang mahupun dibungkus.

Makanan ini pertama kali diperkenalkan pada 1904 oleh William Morrison dan John C. Wharton di St. Louis World's Fair dengan nama "Fairy Floss" (benang dongeng) dengan kejayaan besar. Mereka berjaya menjual 68,655 kotak dengan harga yang agak mahal ketika itu, iaitu AS$0.25, atau separuh daripada harga tiket masuk ke acara pameran tersebut.

Pembuatan
---------

Seorang[*pautan mati kekal*] wanita membuat gula kapas di suatu taman permainan
Gula kapas dihasilkan menggunakan suatu mesin khas. Bahagian tengah mesin ini terdiri daripada sebuah bekas kecil yang dimasukkan gula dan pewarna makanan. Pemanas di tepi bekas itu mencairkan gula sebelum cairan gula ini diemparkan melalui lubang-lubang kecil yang disemperitkan - bahagian pemicit ini berpusing pada 3,450 pusingan seminit.

Benang-benang halus gula keluar dari lubang-lubang ini yang mengeras saat terdedah kepada udara dan terkumpul pada sebuah bekas logam yang besar. Operator mesin memutar-mutar sebatang kayu kecil atau kon kertas (orang yang lebih berpengalaman biasanya menggunakan tangan mereka sendiri) sekeliling tepi bekas besar untuk mengumpulkannya.

Gula kapas cepat cair di dalam mulut malah juga boleh melekit apbila terkena wap air. Sifat higroskopi gula yang turut mempunyai ruang permukaan sangat luas akan menyebabkan jadi makin kasar, keras, dan biasanya tidak begitu halus lagi setelah terdedah kepada atmosfera. Dalam cuaca yang lembap, gula kapas wajar dimakan segera dalam beberapa jam, atau ia akan mengeras sepenuhnya.

Rujukan
-------

1. ↑  Venzon, Christine (December 3, 2009). "How Stuff Works Inc. "Cotton Candy Machines and Marketing Today." Howstuffworks.com. Web. 14 Sept. 2011". Science.howstuffworks.com. Dicapai pada November 30, 2011.

* "Spun Heaven," Bruce Feiler, Gourmet, Februari 2000

Pautan luar
-----------

* (Inggeris) Garis masa gula kapas
* (Inggeris) The National Confectioners Association
* Gula Kapas Tradisional Diarkibkan 2019-02-28 di Wayback Machine
**Gulai ayam** merupakan sejenis masakan ayam, berkuah yang sering dihidangkan bersama nasi. Bagaimanapun, ia juga sesuai untuk dimakan bersama-sama pelbagai jenis roti, termasuk roti putih, roti mamak, roti tempayan, roti jala, roti nan, dan lain-lain.

Resepi
------

### Bahan-bahan:

1. 1 ekor ayam - potong 12
2. 2 tangkai daun kari
3. 8-10 biji bawang merah - hiris
4. 5 ulas bawang putih - hiris
5. halia - hiris
6. 2-3 sudu serbuk rempah kari daging/kalau guna peket kecik guna 2 bungkus
7. daun pandan - pilihan sahaja bagi mengharumkan
8. 1 keping asam keping
9. 3 biji ubi kentang - potong 2
10. 2-3 biji cili hijau - toreh sedikit tapi jangan putus.
11. 2 labu bawang besor - belah 4
12. garam
13. minyak untuk menumis
14. santan - sepeket 50 sen

### Cara:

Panaskan minyak lebih sikit. Masukkan daun kari dan kemudian masukkan bahan hiris jugak daun pandan. Setelah bawang dah agak garing, masukkan rempah yang telah dicampur dengan air. Kacau sekejab dan kemudian tutup periuk dengan tudung. Sekali-sekala periksa dan kacau rempah bagi mengelak santan berkepala. Apabila rempah dah pecah minyak dan wangi, masukkan ubi kentang bersama sedikit air. Bila hampir hendak empok [keras2 sedikit] masukkan ayam, kacau hingga rata. Masukkan bawang besar yang dibelah 4 bersama-sama lada hijau. Akhir sekali masukkan santan dan jugak asam keping. Tambah sedikit garam. Bila ayam dah empok, tutup api dan masukkan buah tomato yang dibelah.

Rujukan
-------

* "Kalori Gizi Gulai Ayam". Dicapai pada 2020-10-05.

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Bank Perusahaan Kecil dan Sederhana Malaysia Berhad**, juga dikenali sebagai **SME Bank** merupakan syarikat perbankan perusahaan kecil dan sederhana (PKS) Malaysia yang ditubuhkan pada 3 Oktober 2005, dimiliki oleh Kementerian Kewangan Malaysia. Aktiviti utama bank ini ialah memberi bantuan kewangan dan kepakaran kepada perusahaan kecil dan sederhana.

SME Bank juga memainkan peranan penting dalam menyokong inisiatif ekonomi dan pembangunan Kerajaan Malaysia seperti Bidang Ekonomi Utama Negara (NKEAs) (2010-2020) dan Pelan Sektor Kewangan (2011-2020). Bank ini telah berkembang pesat menerusi Program Transformasi Lima Tahun (2010) dan beroperasi berlandaskan prinsip Syariah sejak tahun 2015. Aria Putera Ismail merupakan CEO bank sejak 3 September 2018.

Bank ini juga telah mewujudkan 21 inisiatif, termasuk langkah utama dalam transformasi teknologi digital, strategi pembangunan PKS berdasarkan persekitaran ekonomi yang sentiasa berubah dan mencabar, dicirikan oleh globalisasi, liberalisasi serta kemajuan dalam teknologi maklumat dan komunikasi, selaras keinginan kerajaan untuk Revolusi Industri 4.0 (IR4.0). SME Bank ialah satu-satunya institusi pembiayaan pembangunan Malaysia yang mewujudkan Pusat untuk Pembangunan Usahawan dan Penyelidikan (CEDAR), di mana ia menyediakan pelbagai perkhidmatan pengantaraan termasuk latihan berasaskan penyelidikan, bimbingan perniagaan, pemudah cara berasaskan fungsi dan bimbingan usahawan.

Rujukan
-------

1. ↑  "SME Bank`s 2017 net profit up 37.4 percent". *The Sun, Malaysia*. 29 Jun 2018. Dicapai pada 1 April 2019.
2. ↑  "Untung bersih SME Bank meningkat kepada RM74 juta pada 2017". *Berita Harian*. 28 Jun 2018. Dicapai pada 1 April 2019.
3. 1 2  "SME Bank: Mengenai kami". *www.smebank.com.my*. Dicapai pada 1 April 2014.
4. ↑  "SME Bank tingkat peranan bantu PKS". *Kosmo! Online*. 17 December 2018. Dicapai pada 1 April 2019.
5. ↑  "SME Bank to expand role". *The Star Online*. 12 September 2006. Dicapai pada 1 April 2012.
6. ↑  "SME bank appoints Aria Putera Ismail as CEO". *The Malay Mail*. 3 September 2018. Dicapai pada 1 April 2019.
7. ↑  "Dorong PKS ke tahap yang lebih tinggi jadi fokus utama SME Bank". *Berita Harian*. 16 Disember 2018. Dicapai pada 1 April 2019.

Pautan luar
-----------

* Tapak web rasmi
Datuk **Hoh Khai Mun** merupakan seorang ahli politik Malaysia dan senator untuk penggal 29 Mei 2015 hingga 28 Mei 2018. Beliau adalah mantan ahli Majlis Mesyuarat Kerajaan Negeri/Exco negeri Pahang yang bertanggung-jawab atas hal-ehwal pihak berkuasa tempatan, kesihatan dan alam sekitar. Beliau juga merupakan Pengerusi Negeri Pahang, Pengerusi Bahagian Bentong dan Pengerusi Biro Hal Ehwal Kampung Baru parti Persatuan Cina Malaysia (MCA). Hoh ialah bekas wakil rakyat atau Ahli Dewan Undangan Negeri (ADUN) Pahang untuk kawasan Bilut selama 4 penggal dari tahun 1995 hingga 2013 sebelum beliau tukar bertanding dan kalah kerusi parlimen persekutuan kawasan Raub semasa Pilihanraya Umum Malaysia 2013.

Rujukan
-------

1. ↑  "Portal Rasmi Ahli Parlimen Malaysia : Profile Ahli Dewan". Parlimen Malaysia. Dicapai pada 2017-08-08.
2. ↑  "salinan arkib". Diarkibkan daripada yang asal pada 2013-05-06. Dicapai pada 2013-04-17.
3. ↑  Dato’ Hoh Khai Mun (2017-07-07). "Press Statement by MCA Pahang State Liaison Committee Chairman Datuk Hoh Khai Mun - MCA Pahang State has never received RM3mil political fund". MCA online. Dicapai pada 2017-08-08.
4. ↑  "salinan arkib". Diarkibkan daripada yang asal pada 2013-03-05. Dicapai pada 2013-04-17.